wickkiey/tamil-wikipedia-chunked huggingface dataset:
# ரவி கிருஷ்ணா

**ரவி கிருஷ்ணா** (பிறப்பு:2 மார்ச் 1983) தென்னிந்திய மொழிகளான தமிழ் மற்றும் தெலுங்குத் திரைப்படங்களில் நடித்துள்ளார். இவர் தயாரிப்பாளரான ஏ. எம். ரத்தினத்தின் மகனாவார். இவர் இயக்குநர் செல்வராகவன் இயக்கிய திரைப்படமான *7ஜி ரெயின்போ காலனி* திரைப்படத்தில் கதாநாயகனாக அறிமுகம் ஆனார்.
# ரவி கிருஷ்ணா

## திரைப்படங்கள்

| **ஆண்டு** | **திரைப்படம்** | **கதாபாத்திரம்** | **மொழி** | **குறிப்பு** |
| --- | --- | --- | --- | --- |
| 2004 | *7ஜி ரெயின்போ காலனி* | கதிர் | தமிழ் |  |
| 2005 | *சுக்ரன்* | ரவி சங்கர் | தமிழ் |  |
| *பொன்னியின் செல்வன்* | வேனு | தமிழ் |  |  |
| 2006 | *கேடி* | ரகு | தமிழ் |  |
| 2008 | *நேற்று இன்று நாளை* | வெற்றி | தமிழ் |  |
| 2009 | *காதல்னா சும்மா இல்லை* | வெற்றிவேல் | தமிழ் |  |
| 2011 | *ஆரண்ய காண்டம்* | சப்பை | தமிழ் | } |
# நளினி

**நளினி** 1980களில் தென்னிந்தியத் திரைப்படங்களில் நாயகியாக நடித்தவராவார். தமிழ் மற்றும் மலையாளத் திரைப்படங்களில் மோகன்லால், மம்மூட்டி, விஜயகாந்த், சத்யராஜ் மற்றும் மோகன் ஆகியோருடன் நாயகியாக நடித்துள்ளார்.
# நளினி

## சொந்த வாழ்க்கை

நளினி 1987ல் ராமராஜனை திருமணம் செய்துகொண்டார். இவருக்கு அருணா மற்றும் அருண் ஆகிய குழந்தைகள் உள்ளனர்.
# நளினி

## தனிப்பட்ட வாழ்க்கை

தமிழ்நாட்டில் மூர்த்தி மற்றும் பிரேமா ஆகியோருக்கு எட்டு குழந்தைகளில் இரண்டாவதுவராக 1964 ஆகஸ்ட் 28 அன்று நளினி பிறந்தார். அவரது தந்தை தமிழ்த் திரைப்படங்களில் நடன இயக்குனராகவும், அவரது தாய் ஒரு தொழில்முறை நடனக் கலைஞராகவும் இருந்தார். இவருக்கு 7 உடன்பிறப்புகள், ஒரு சகோதரி மற்றும் ஆறு சகோதரர்கள் உள்ளனர். ஏழாம் வகுப்பு வரை டி.என் அரசுப் பள்ளியில் படித்தார்; அதற்குள் திரைப்படங்களில் நடிக்கத் தொடங்கிவிட்டதால் அவரால் படிப்பைத் தொடர முடியவில்லை.  
நளினி 1987 இல் நடிகர் ராமராஜனை மணந்தார் . தம்பதியருக்கு இரட்டையர்கள் உள்ளனர்; 1988 ஆம் ஆண்டில் பிறந்த அருணா மற்றும் அருண். இருப்பினும், அவர்கள் 2000 ஆம் ஆண்டில் வேறுபாடுகளை மேற்கோள் காட்டி விவாகரத்து செய்தனர். அவரது மகள் அருணா ரமேஷ் சுப்பிரமணியனை 6 மே 2013 அன்று திருமணம் செய்து கொண்டார். அவரது மகன் அருண் பவித்ராவை 25 ஏப்ரல் 2014 அன்று திருமணம் செய்து கொண்டார்.
# கேடி (2006 திரைப்படம்)

***கேடி*** (*Kedi*) 2006ல் வெளிவந்த தமிழ் திரைப்படமாகும். இதனை ஜோதி கிருஷ்ணா இயக்கியிருந்தார். இவர் 2004ல் *எனக்கு 20 உனக்கு 18* என்ற திரைப்படத்தினை இயக்கியவர். இத்திரைப்படத்தில் ரவி கிருஷ்ணா, இலியானா, தமன்னா, ரமேஷ் கண்ணா, சூரிய தேவன், எம். எசு. பாசுகர், சுமன் செட்டி ஆகியோர் நடித்துள்ளனர். *ஜாடு* என்ற பெயரில் தெலுங்கில் இப்படம் 24 செப்டம்பர் 2006ல் மொழிமாற்றம் செய்யப்பட்டது.
# கேடி (2006 திரைப்படம்)

## நடிகர்கள்

| நடிகர் | கதாப்பாத்திரம் |  |
| --- | --- | --- |
| ரவி கிருஷ்ணா | **ரகு** |  |
| தமன்னா | **பிரியங்கா** |  |
| இலியானா | **ஆர்த்தி** |  |
| அதுல் குல்கர்ணி | **புகழேந்தி** | } |
# கேடி (2006 திரைப்படம்)

## இசை

யுவன் சங்கர் ராஜா இத்திரைப்படத்திற்கு இசையமைத்துள்ளார்.  
| 1 | "ஆதிவாசி நானே" | ரஞ்சித் (பாடகர்) & சிரேயா கோசல் | 3:02 | பா. விஜய் |  |
| --- | --- | --- | --- | --- | --- |
| 2 | "குங்கும பூவே" | ரஞ்சித் (பாடகர்) & சின்மயி | 5:00 |  |  |
| 3 | "கேடி பையா" | உதித் நாராயண் & சிரேயா கோசல் | 4:43 |  |  |
| 4 | "குங்குமம் கலைந்ததே" | பி. உன்னிகிருஷ்ணன் | 1:20 |  |  |
| 5 | "காலேஜ் லைப் டா" | சபேஷ் | 3:42 |  |  |
| 6 | "சும்மா சும்மா" | சுனிதா சாரதி | 4:10 |  |  |
| 7 | "அந்த வானம் போல" | கார்த்திக் & சின்மயி | 4:14 | கபிலன் |  |
| 8 | "உன்ன பெத்த ஆத்தா" | ஜாசி கிஃப்ட் & சுசித்ரா | 4:16 | பேரரசு | } |
# அலுமினியம் ஆண்டிமோணைடு

**அலுமினியம் ஆண்டிமோணைடு** *( Aluminium antimonide )* **(AlSb)** என்பது தனிம வரிசை அட்டவணையில் குழுக்கள் III மற்றும் V இல் உள்ள தனிமங்களான அலுமினியமும் ஆண்டிமனியும் சேர்ந்த ஒரு குறை மின்கடத்தியாகும். இதனுடைய நெய்யரி மாறிலி 0.61 நானோ மீட்டர் ஆகும். திடப்பொருளுக்குள் இருக்கும் எலக்ட்ரானின் ஆற்றல் வீத அளவீட்டின்படி இதனுடைய மறைமுக பட்டை இடைவெளி தோராயமாக 1.6 எலக்ட்ரான் வோல்ட்டு ஆகவும் அதே சமயத்தில் நேரடி பட்டை இடைவெளி 2.22 எலக்ட்ரான் வோல்ட்டு ஆகவும் இருக்கிறது.  
300 பாகை கெல்வின் வெப்பநிலையில் இதன் எலக்ட்ரான் இயக்கம் அல்லது மின்னணு நகர்திறன் 200&nbsp;cm²•V−1•s−1 மற்றும் இதனுடைய மின்துளை நகர்திறன் 400&nbsp;cm²•V−1•s−1 ஆகும். மேலும் இதன் ஒளிவிலகல் எண் 2&nbsp;µm அலைநீளத்தில் 3.3 ஆக்வும் மற்றும் அதன் மின்கடத்தாப் பொருள் மாறிலி 10.9 நுண்ணலை அலைவெண்ணாகவும் உள்ளது.  
III மற்றும் V குழுவிலுள்ள பிற தனிமங்களுடன் அலுமினியம் ஆண்டிமோணைடு சேர்ந்து கலப்புலோகங்கள் AlInSb, AlGaSb மற்றும் AlAsSb போன்ற முத்தனிமச் சேர்மங்களைத் தருகிறது.  
ஆண்டிமோணைடு அயனியின் (Sb<sup>3-</sup>)குறைக்கும் போக்கு காரணத்தால் அலுமினியம் ஆண்டிமோணைடு எரிதகு பண்பைக் கொண்டுள்ளது. இது எரிந்து அலுமினியமொட்சைட்டு மற்றும் ஆண்டிமனிமூவொட்சைட்டு ஆகியவற்றைத் தயாரிக்க உதவுகிறது.
# அலுமினியம் ஆண்டிமோணைடு

## இவற்றையும் காண்க

- காலியம் ஆண்டிமோணைடு
# மக்கள் சிவில் உரிமைக் கழகம்

**மக்கள் சிவில் உரிமைக் கழகம்** (People's Union for Civil Liberties (PUCL) பி. யூ. சி. எல்) என்பது இந்தியாவில் இயங்கி வரும் மனித உரிமை அமைப்பாகும். 1976 ஆம்ஆண்டில் சோசலிசத் தலைவர் செயப் பிரகாசு நாராயணன், ஆசாரிய கிருப்பளானி, கிருட்டின காந்த், நீதிபதி தார்குண்டே போன்ற அறிஞர்களால் இது உருவாக்கப் பட்டது. இந்திய நாடு முழுவதிலும் சிவில் உரிமைகளையும் மனித உரிமைகளையும் பாதுகாப்பதில் மக்கள் சிவில் உரிமைக் கழகம் முன் நின்று இயங்குகிறது.
# மக்கள் சிவில் உரிமைக் கழகம்

## சாதனைகள்

- மோதல் சாவுகள், காவல் நிலைய சித்திர வதைகள், சாதி-மதம் தொடர்பான பூசல்கள், வழக்குகள் போன்றவற்றில் பியூசிஎல் தலையிட்டு அவற்றிற்குத் தீர்வுகள் கண்டுள்ளது.  
- தேர்தலில் போட்டியிடும் வேட்பாளர்கள் தம்மைப் பற்றிய விவரங்களையும் சொத்து விவரங்களையும் வெளிப்படையாக அறிவிக்க வேண்டும் என்றும், நோட்டா போன்ற தேர்தல் தொடர்பான சட்டங்களை நடைமுறைக்கு கொண்டு வரவேண்டும் என்றும் பியூசிஎல் வலியுறுத்தியது.  
- 2013 உணவுப் பாதுகாப்பு உரிமைச் சட்டம் நிறைவேற்றுவதில் பியூசிஎல் முன்னின்று பாடுபட்டது.
# பணக்காரன்

***பணக்காரன்*** (*Panakkaran*) 1990 ஆம் ஆண்டு சனவரி மாதம் 14 ஆம் நாளன்று பொங்கல் நாளில் வெளிவந்த தமிழ்த் திரைப்படமாகும். இத்திரைப்படத்தில் ரசினிகாந்த் மற்றும் கௌதமி ஆகியோர் நடித்திருந்தனர். இத்திரைப்படம் 175 நாட்களுக்கும் மேல் திரையரங்குகளில் ஓடியது. இசையமைப்பாளர் இளையராஜா இப்படத்திற்கு இசையமைத்தார்.
# பணக்காரன்

## நடிகர்கள்

- ரசினிகாந்த்
- கௌதமி
- சனகராஜ்
- விஜயகுமார்
- ராதாரவி
- சுமித்ரா
- சத்தியப்பிரியா
- சரண்ராஜ்
- செந்தாமரை
- பாண்டு
- தியாகு
# அம்பேத்கர் ஒளியில் எனது தீர்ப்புகள் (நூல்)

**அம்பேத்கர் ஒளியில் எனது தீர்ப்புகள்** என்பது ஒய்வு பெற்ற நீதிபதி கே.சந்துரு எழுதிய நூல் ஆகும். இந்த நூலுக்கு இந்திய ஆட்சிப் பணி அதிகாரி வெ. இறையன்பு அணிந்துரை எழுதியுள்ளார்.  
ஆறு ஆண்டுகளுக்கு மேல் உயர்நீதிமன்ற நீதிபதியாக இருந்த பணிக் காலத்தில் சாதி, சமயம், தீண்டாமை, வன்கொடுமை, தலித் மக்களின் வாழ்வுரிமை ஆகியன தொடர்பான பல வழக்குகளை உசாவி, ஆய்வு செய்து தீர்ப்புகள் வழங்கும் வாய்ப்புகள் பெற்ற சூழ்நிலையில் நீதிபதி சந்துரு இந்த நூலை எழுதியுள்ளார். அம்பேத்கரின் எழுத்துகளும் பேருரைகளும் பல சிக்கலான வழக்குகளுக்குத் தீர்ப்புச் சொல்லத் தனக்கு வழிகாட்டின என்று நீதிபதி சந்துரு தம் முன்னுரையில் வரைந்துள்ளார்.
# அம்பேத்கர் ஒளியில் எனது தீர்ப்புகள் (நூல்)

## உள்ளடக்கம்

- பௌத்தம் ஏன்?
- மத மாற்றம்.
- பஞ்சமி நிலம்
- கல்லறையில் சமத்துவம்
- பொதுச் சேவைகளில் பாரபட்சமற்ற தன்மை
- இடஒதுக்கீடு
- நூலகத்திற்கு வந்த கேடு
- கழிப்பறைகளுக்கு வந்த கஷ்டம்
- சாதி மறுப்புத் திருமணங்கள்
- பாலியல் கொடுமைக்குள்ளாக்கப் பட்ட தலித் சிறுமிகள்
- உணவு உண்ணும் உரிமை
- வன்கொடுமை இழைத்த காவலர்களுக்கு நிவாரணம் மறுப்பு
- தீண்டாமைச் சுவர் தகர்ந்தது
- தலித்துகளின் வாழ்வுரிமை
- கோவில்களில் வழிபாட்டுரிமை
# கெர்டி கோரி

**கெர்டி கோரி** (Gerty Theresa Gori, ஆகஸ்ட் 15 , 1896 - அக்டோபர் 26, 1957) அமெரிக்காவைச் சேர்ந்த மருத்துவர். இவர் மருத்துவத்திற்கான நோபல் பரிசு பெற்ற முதல் அமெரிக்கப் பெண்மணி.
# கெர்டி கோரி

## ஆரம்ப கால வாழ்க்கை

கோரி, 1896ம் ஆண்டு ஆகஸ்ட் மாதம் 15ம் நாள் பிராகா நகரில் பிறந்தார். 1914ல் ஜெர்மன் சார்லஸ் பெர்னான்ட் பல்கலைக் கழகத்தில் மருத்துவப் படிப்பில் சேர்ந்தார். அங்கு கார்ல் பெர்டினான்ட் கோரி என்பவருடன் இணைந்து 1920ல் பட்டப்படிப்பை முடித்தார். பின், அவரையே திருமணம் செய்து கொண்டார். ஆரம்ப காலத்தில் குழந்தை மருத்துவராகப் பணியாற்றினார். முதலாம் உலகப் போரின் காரணமாக உணவுப் பற்றாக்குறை ஏற்பட்டு இருவரும் அமெரிக்காவில் குடியேறினார். மருத்துவத்துறையில் சாதிக்க வேண்டும் என்று முனைப்புடன் செயல்பட்டு ஆய்வுகளை மேற்கொண்டனார். ஆய்வுகளைத் தொடங்கிய போது அவரது கணவருக்கு மட்டுமே ஊதியம் வழங்கப்பட்டது. ஆயினும் கணவருக்குத் துணையாகக் தானும் அங்கேயே ஆய்வுப் பணியில் ஈடுப்பட்டார்.
# கெர்டி கோரி

## கண்டுபிடிப்புகள்

தைராய்டு சுரப்பியின் செயல்பாடுகள் பற்றிய ஆராய்ச்சியில் நோய்வாய்ப்பட்டவரின் வெப்ப மாறுபாடுகளில் சோதனைகளை மேற்கொண்டு, இரத்தத்தில் ஏற்படும் மாற்றங்களைப் பற்றி கெர்டி வெளியிட்ட ஆய்வுக் கட்டுரை பெரிதாகப் பேசப்பட்டது. இதன் காரணமாக நியூயார்க்கிலுள்ள ராஸ்வெல் பார்க் புற்றுநோய் நிறுவனத்தில் இருவருக்கும் பணி செய்யும் வாய்ப்பும், 1928ல் அமெரிக்கக் குடியுரிமையும் கிடைத்தது. தொடர்ந்து ஆய்வில் ஈடுபட்டு 50 க்கும் மேற்பட்ட ஆய்வுக் கட்டுரைகளை வெளியிட்டுப் புகழ்பெற்றனர். பதினொரு கட்டுரைகளை கெர்ட்டி தனித்து வெளியிட்டார். 1929ல் அவர்கள் வெளியிட்ட கோரி சுழற்சி (இலாக்டிக் அமிலச் சுழற்சி எனவும் அறியப்படுகிறது) குறித்தக் கட்டுரை புகழ்பெற்றது. மனித உடலில் வேதி மாற்றங்கள் நடைபெற்று சர்க்கரை மூலக் கூறுகள் எவ்வாறு கிளைக்கோசன் மற்றும் தசை திசுக்களில் இலாக்டிக் அமிலமாக மாறுகிறது என்ற சிக்கலான வேதிவினையை விவரிக்கும் 'கோரி சுழற்சி'க்காக, 1947 ஆம் ஆண்டு மருத்துவத்திற்கான நோபல் பரிசை கோரி தம்பதியினர் இணைந்து பெற்றனர்.
# கெர்டி கோரி

## சமத்துவமின்மை

ராஸ்வெல் நிறுவனத்தைவிட்டு அவர்கள் வெளியேறியதும் பல்வேறு பல்கலைக்கழகங்கள் கார்லுக்கு வேலை தர தயாராயிருந்தனர். ஆனால் கெர்ட்டியை அவர்கள் மறுத்தனர். ஒருமுறை பல்கலைக்கழக நேர்முகம் ஒன்றில் 'திருமணமான தம்பதி' இணைந்து வேலை செய்வது மிகவும் வேதனையான செயல் என்று கெர்ட்டி இதைக் குறிப்பிட்டார். 1931ல் வாஷிங்டன் பல்கலைக்கழகத்தின் மருத்துவப் பள்ளியில் ஆய்வாளராகப் பணியாற்ற கார்லுக்கு வாய்ப்பு கிடைத்தது. கணவருக்கு இணையான அனுபவம் இருந்தும் கெர்ட்டி பத்தில் ஒரு பங்கு ஊதியத்தில் ஆய்வுப்பணி உதவியாளராகத்தான் சேர்த்து கொள்ளப்பட்டார். தன் தொடர் முயற்சியால் 1943ல் உயிர்வேதியல் ஆய்வுக் கூடத்தின் உதவிப் பேராசிரியராக நியமிக்கப்பட்டார். பின், 1946ல் பேராசிரியராகப் பொறுப்பை ஏற்றார்.
# கெர்டி கோரி

## விருதுகள் மற்றும் அங்கீகாரங்கள்

- 1947ம் ஆண்டு உடற் செயலியலின் போது நிகழும் கிளைக்கோஜன் மாற்றத்தைக் கண்டுபிடித்ததற்காக இவரும் இவரது கணவரும் நோபல் பரிசு பெற்றனர். இந்த நோபல் பரிசை, இவர்கள் பிட்யூட்டரி சுரப்பி சர்க்கரை மூலக்கூறில் ஏற்படுத்தும் உடற்செயலியல் விளைவைக் கண்டுபிடித்ததற்காக அர்ஜெண்டினா அறிஞர் பெர்னார்டோ ஊசேயுடன் இணைந்து பெற்றனர்.
- கெர்ட்டியின் நினைவாக நிலவின் ஒரு பள்ளத்திற்கு கோரி எனப் பெயரிடப்பட்டது அதேபோல வெள்ளியிலும் கோரி கிண்ணக்குழி இவரது பெயரிடப்படுள்ளது. செயின்ட் லூயி சாதனையாளர் நினைவகத்தில் தனது கணவர் கார்லுடன் ஓர் விண்மீனை பகிர்ந்துகொண்டுள்ளார்.
# கெர்டி கோரி

## இறப்பு

பெண் என்ற பாகுபாட்டைத் தவிர்த்து தனது அயராத உழைப்பால் மருத்துவத் துறையில் தொடர்ந்து பாடுபட்ட கெர்ட்டி தெரோசா கோரி 1957 ஆம் ஆண்டு அக்டோபர் மாதம் 26 ஆம் நாள் மரணமடைந்தார்.
# அரரியா மண்டலம்

அரரியா மண்டலம், பீகாரின் அரரியா மாவட்டத்தின் உட்பிரிவாகும்.
# அரரியா மண்டலம்

## ஆட்சி

இது பீகாரின் சட்டமன்றத்திற்கு அரரியா சட்டமன்றத் தொகுதியிலும், இந்திய பாராளுமன்றத்திற்கு அரரியா மக்களவைத் தொகுதியிலும் உட்படுத்தப்பட்டுள்ளது.
# அரரியா மண்டலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- ஊராட்சி - ஊராட்சி ஒன்றியம்  
- அரரியா - பஸ்தி
- பேல்பாரி - பஸ்தி
- மிலிக் - பஸ்தி
- பங்காவான் - பங்காமா
- பன்ஸ்பாரி - பன்ஸ்பாரி
- சம்தா - பன்ஸ்பாரி
- அஸ்மத்பூர் - பசந்துபூர்
- பசந்துபூர் - பசந்துபூர்
- பதுர்பாரி - பதுர்பாரி
- பைர்கச்சி - பேல்வா
- பேல்வா - பேல்வா
- சுர்ஜாபூர் - பேல்வா
- போச்சி - போச்சி
- சன்ரர்னி - போச்சி
- சந்திரதேய் - சந்திரதேய்
- சத்தர் - சத்தர்
- கரகல் - சத்தர்
- லஹ்தோரா- சத்தர்
- லொஹ்தோரா - சத்தர்
- திருத்பிட்டா - சத்தர்
- சிகனி - சிகனி
- தாக்கியா - சிகனி
- தியாரி - தியாரி
- மஜ்காவான் - தியாரி
- தோமை - கைன்ரா
- கைன்ரா -கைன்ரா
- சந்தல்பூர் - கைன்ரா
- கைகாரி - கையாரி
- சிசவுனா - கையாரி
- பரகாமத்சிஸ்திபூர் - ஹரியா
- ஹரியா - ஹரியா
- பாக்மொகப்பத் - ஹயத்பூர்
- ஹசன்பூர் - ஹயத்பூர்
- ஹயத்பூர் - ஹயத்பூர்
- இட்டாஹரா - ஹயத்பூர்
- மஜ்குரி - ஹயத்பூர்
- ராஜோக்கர் - ஹயத்பூர்
- ஜமுவா - ஜமுவா
- கம்காரா - ஜமுவா
- கிஸ்மத் ஜமுவா - ஜமுவா
- புல்பாரி - ஜமுவா
- ஜம்தா - ஜம்தா
- மஹிசகோல் - ஜம்தா
- மேத்தன் - ஜம்தா
- போச்சி - கமல்தஹா
- கமல்தஹா - கமல்தஹா
- பக்பூரைனி- கிஸ்மத் கவாஸ்பூர்
- கெல்ஹாபாரி - கிஸ்மத் கவாஸ்பூர்
- ஜித்வார்பூர் - கிஸ்மத் கவாஸ்பூர்
- கிஸ்மத் கவாஸ்பூர் - கிஸ்மத் கவாஸ்பூர்
- சகுனா - கிஸ்மத் கவாஸ்பூர்
- அசம்நகர் - குசியார் காவோன்
- பிஷுண்பூர் - குசியார் காவோன்
- கோச்காவோன் - குசியார் காவோன்
- குசியார் காவோன் - குசியார் காவோன்
- லோதிபூர் - குசியார் காவோன்
- கம்ஹரியா - மதன்பூர் கிழக்கு
- கசைல கச் கர்ஹ பக்கசைல் - மதன்பூர் கிழக்கு
- மதன்பூர் கிழக்கு - மதன்பூர் கிழக்கு
- பக்சத்துல்லா கச்ச கோலா - மதன்பூர் மேற்கு
- மதன்பூர் - மதன்பூர் மேற்கு
- தேவரியா - பைக்தோலா
- மிர்சாபூர் - பைக்தோலா
- பைக் தோலா - பைக்தோலா
- பரசாத் - போகாரியா
- பஹ்கி - போகாரியா
- போகாரியா - போகாரியா
- சலைகார் - போகாரியா
- ராம்பூர் குடர்கட்டி - ராம்பூர் கோடர்கட்டி
- கர்ஹார் - ராம்பூர் மோகன்பூர் கிழக்கு
- ராம்பூர் மோகன்பூர் - ராம்பூர் மோகன்பூர் கிழக்கு
- ரங்கதாஹா - ராம்பூர் மோகன்பூர் கிழக்கு
- ராம்பூர் மோகன்பூர் - ராம்பூர் மோகன்பூர் மேற்கு
- பதேக்னா - சஹஸ்மால்
- சஹஸ்மால் - சஹஸ்மால்
- தபரா ஜகிர் - ஷரண்பூர்
- தபரா - ஷரண்பூர்
- சரண்பூர் - ஷரண்பூர்
- தரபாரி - ஷரண்பூர்
- தரவுனா - தரவுனா போஜ்பூர்
# நடிகன்

***நடிகன்*** (*Nadigan*) 1990 இல் பி. வாசு இயக்கிய தமிழ்த் திரைப்படமாகும். இத்திரைப்படத்தில் சத்யராஜ், குஷ்பூ ஆகியோர் நடித்திருந்தனர். இப்படம் 30 நவம்பர் 1990 ஆம் ஆண்டு நவம்பர் மாதம் 30 ஆம் தேதியன்று வெளியிடப்பட்டது.
# நடிகன்

## நடிகர்கள்

- சத்யராஜ் - ராஜா
- குஷ்பூ - கீதா
- மனோரம்மா - பேபி அம்மா
- கவுண்டமணி - குரங்கு கண்ணாயிரம்
- வெண்ணிற ஆடை மூர்த்தி
- பிரதாபசந்திரன்
- சின்னி ஜெயந்த்
- சக்தி வாசு
- ஒரு விரல் கிருஷ்ணா ராவ்
- பாண்டு
- பாலாம்பிகா
# நடிகன்

## பாடல்கள்

இத்திரைப்படத்திற்கு இளையராஜா இசையமைத்தார்.
# புபொப 2

**புபொப 2** (*NGC 2*) என்று புதிய பொதுப் பட்டியலில் பட்டியலிடப்பட்டுள்ள வானுறுப்பு, விண்மீன் தொகுதி பெகாசசுவில் உள்ள ஒரு சுருள் விண்மீன் மண்டலம் ஆகும். புபொப 1 என்று பட்டியலிடப்பட்ட வானுறுப்புக்குச் சற்று தெற்கே இது காணப்படுகிறது. இதனுடைய தோற்றப் பொலிவெண் 14.2 ஆகும்
# புபொப 5

**புபொப 5** (*NGC 5* அல்லது MCG 6-1-13, UGC 62, PGC 595) என்று புதிய பொதுப் பட்டியலில் இடம்பெற்றுள்ள வானுறுப்பு அந்திரொமேடா விண்மீன் குழாமில் உள்ள ஒரு நீள்வட்ட அண்டம் ஆகும். பொதுவாக இதன் "செம்பெயர்ச்சி மதிப்புத் தூரம்" பூமியில் இருந்து 212 மில்லியன் ஒளியாண்டுகள் என மதிப்பிடப்பட்டுள்ளது. இந்த நீள்வட்ட அண்டத்தை பிரஞ்சு வானியலாளர் எட்வார்ட் சுடீவன் 1881 ஆம் ஆண்டு அக்டோபர் 21 இல் மார்சைல் வான் ஆய்வுக்கூடத்திலிருந்து ஒரு 80.01 செ.மீ அல்லது 31.5 அங்குல பிரதிபலிக்கும் தொலைநோக்கியைக் கொண்டு கண்டுபிடித்தார்.
# மனோஜ் பார்கவா

**மனோஜ் பார்கவா** (பிறப்பு 1953) ஒரு தொழில் முனைவோராகவும் பெரும் செல்வந்தராகவும் அமெரிக்காவில் வாழ்ந்து வரும் இந்தியர் ஆவார். இவர் 5-அவர் எனர்ஜி நிறுவனத்தின் நிறுவனரும் தலைமைச் செயல் அதிகாரியுமாவார்..
# மனோஜ் பார்கவா

## பிறப்பும் வளர்ச்சியும்

உத்தரப் பிரதேச மாநிலத் தலைநகரான லக்னோவில் பிறந்தவர். சிறியவனாக இருக்கும்போது பெற்றோர்களுடன் அமெரிக்காவில் குடியேறினார் . இளம் அகவையில் இவர் கட்டடத் தொழிலாளியாகவும் கணக்கு எழுதும் எழுத்தராகவும் வாடகைக் கார் ஓட்டியாகவும் அச்சு எந்திரத் தொழிலாளியாகவும் அலுவலக மேலாளராகவும் வேலை செய்தார். 5 அவர் எனர்ஜி என்னும் சக்தி பானத்தை இவருடைய லிவிங் எசன்சியல் என்னும் வணிக நிறுவனம் விற்பனை செய்கிறது. ஆண்டுக்கு ஒரு பில்லியன் டாலர் இந்த ஊக்கப் பானம் விற்பனை ஆகிறது.
# மனோஜ் பார்கவா

## ஹான்ஸ் பவுண்டேசன்

2009 இல் ஹான்ஸ் பவுண்டேசன் என்னும் நிறுவனத்தை மனோஜ் பார்கவா உருவாக்கினார். உத்தராகண்டம் மாநிலத்தைப் பலவகையாலும் அதன் வளர்ச்சிக்கு உதவவேண்டும் என்னும் நோக்கில் இந்த அறக்கட்டளை முனைந்துள்ளது. 2020 ஆம் ஆண்டுக்குள் உத்தராகண்டம் மாநிலத்தைப் பலவகையாலும் வளர்த்தெடுக்க இவ்வமைப்பு தீர்மானித்துள்ளது. மாநிலம் முழுமையும் உள்ள ஏழைகளுக்குப் பொருளாதார உதவிகள் செய்ய உள்ளது. உத்தராகண்டம் மாநில வளர்ச்சியின் பொருட்டு இவருடைய தொண்டு நிறுவனம் ஐந்நூறு கோடி ரூபாய் உதவித் தொகை வழங்க முடிவு செய்துள்ளது அடிமட்டத்தில் இயங்கும் தன்னார்வத் தொண்டு நிறுவனங்களுக்கு நிதி உதவிகளைச் செய்கிறது. குழந்தைகளின் கல்வி வளர்ச்சிக்கும் நோய்கள் தடுப்பு முயற்சிக்கும் பிற துறை வளர்ச்சிக்கும் முன்னேற்றத்திற்கும் ஹான்ஸ் பவுண்டேசன் நிதி உதவிகளைச் செய்து வருகிறது.
# பேகூசராய் மாவட்டம்

**பேகூசராய் மாவட்டம்**, பீகாரின் உட்பிரிவாகும்.
# பேகூசராய் மாவட்டம்

## ஆட்சிப் பிரிவுகள்

- மண்டலங்கள்: குதாபந்துபூர்(கோதாபந்துபூர்), கடபுரா, சேரியா பரியார்பூர், சவுராஹீ, டேகரா, தண்டாரீ, நவகோதி, பக்ரீ, பச்வாரா, பரவுனீ, பலியா, பிர்பூர், பேகூசராய், பகவான்பூர், மதிஹானீ, மன்சூர்சக், சம்போ அகா குடா, சாகேப்பூர்
- சட்டமன்றத் தொகுதிகள்: சேரியா பரியார்பூர், பச்வாரா, டேகரா, மதிஹானீ, சாகேப்பூர் கமால், பேகூசராய், பக்ரீ
- மக்களவைத் தொகுதிகள்: பேகூசராய்
# பூப்பாறை

**பூப்பாறை** அல்லது **பூப்பாற** (ஆங்கிலம் : Pooparai or Poopara) என்பது இந்தியாவின் கேரள மாநிலம், இடுக்கி மாவட்டத்தில் அமைந்துள்ள ஒரு மலை வாழ்க் கிராமம் ஆகும்.
# பூப்பாறை

## மக்கள் வகைப்பாடு

இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 8,231 மக்கள் இங்கு வசிக்கின்றார்கள். இவர்களில் 4,137 ஆண்கள், 4,094 பெண்கள் ஆவார்கள். பூப்பாறை மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 40%, பெண்களின் கல்வியறிவு 31% ஆகும். இது இந்திய தேசிய சராசரி கல்வியறிவான 59.5% விட கூடியதே. பூப்பாறை மக்கள் தொகையில் 728 பேர் ஆறு வயதுக்குட்பட்டோர் ஆவார்கள்.
# விக்கிப்பீடியா:Statistics/weekly/9-Nov-2014
# ஜோன் பெர்ந்தல்

**ஜோன் பெர்ந்தல்** (பிறப்பு: செப்டம்பர் 20, 1976) இவர் ஒரு அமெரிக்கா நாட்டு நடிகர் ஆவார். இவர் பியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
# ஜோன் பெர்ந்தல்

## நடித்துள்ளவை

இவர் நடித்துள்ள திரைப்படங்கள் மற்றும் தொலைக்காட்சித்தொடர்களில் சில:
# ஜோன் பெர்ந்தல்

## நடித்துள்ளவை

### திரைப்படம்

| ஆண்டு | திரைப்படம் | கதாப்பாத்திரம் |  |
| --- | --- | --- | --- |
| 2013 | *ஸ்னிச்* | டானியல் சேம்ஸ் |  |
| 2014 | *பியூரி* | கிரேடி "கூன்-ஆஸ்" டிரேவிஸ் | } |
# ஜோன் பெர்ந்தல்

## நடித்துள்ளவை

### தொலைக்காட்சி

| ஆண்டு | தொலைக்காட்சித் தொடர் | கதாப்பாத்திரம் | குறிப்புகள் |  |
| --- | --- | --- | --- | --- |
| 2005 | *ஹௌ ஐ மெட் யுவர் மதர்* | கார்லோஸ் | எபிசொடு: "பர்பிள் ஜிராஃப்" |  |
| 2010–2012 | *த வாக்கிங் டெட்* | சேன் வால்ஷ் | 19 எபிசோடுகள் | } |
# ஜேசன் ஐசக்ஸ்

**ஜேசன் ஐசக்ஸ்** (பிறப்பு: 6 ஜூன் 1963) இவர் ஒரு இங்கிலாந்து நாட்டு நடிகர் ஆவார். இவர் ஹாரி பாட்டர் அண்டு த பிலாசபர்ஸ் ஸ்டோன், ஹாரி பாட்டர் அண்டு த சாம்பர் ஆஃப் சீக்ரெட்ஸ், ஹாரி பாட்டர் அண்டு த பிரிசனர் ஆஃப் அஸ்கபான், ஃபியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
# உடும்பன்சோலை

**உடும்பன்சோலை** அல்லது **உடும்பன்சோலா** (ஆங்கிலம்:Udumbancholai or Udumbanchola) என்பது இந்தியாவின் கேரள மாநிலம், இடுக்கி மாவட்டத்தின் உடும்பன்சோலை வட்டத்தில் அமைந்துள்ள ஒரு கிராமம் ஆகும். மேலும் இங்கு வனவிலங்குகளுக்கான மதிகெட்டான் சோலை தேசியப் பூங்கா என்னும் தேசியப் பூங்காவும் அமைந்துள்ளது.
# உடும்பன்சோலை

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1,101&nbsp;மீட்டர் (3,615&nbsp;அடி) உயரத்தில் இருக்கின்றது.
# உடும்பன்சோலை

## மக்கள் வகைப்பாடு

இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 10,064 மக்கள் இங்கு வசிக்கின்றார்கள். இவர்களில் 5,100. ஆண்கள், 4,964 பெண்கள் ஆவார்கள். உடும்பன்சோலை
கிராம மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 39%, மற்றும் பெண்களின் கல்வியறிவு 35% ஆகும். இது இந்திய தேசிய சராசரி கல்வியறிவான 59.5% விட கூடியதே. உடும்பன்சோலை கிராம மக்கள் தொகையில் 970 பேர் ஆறு வயதுக்குட்பட்டோர் ஆவார்கள்.
# வார்ப்புரு:Di-no permission-notice

## இன் படிம அனுமதியின் சான்றில் சிக்கல்

**:** படிமத்தைப் பதிவேற்றியமைக்கு நன்றி. நீங்கள் இதில் சரியான பதிப்புரிமை வார்ப்புரு இணைத்திருந்தாலும் இக்கோப்பின் ஆக்குனர் இதை இவ்வுரிமத்தின் கீழ் வெளியிட ஒப்புக்கொண்டதற்கு எவ்வித ஆதாரமும் இல்லை.  
நீங்கள் இக்கோப்பின் ஆக்குனராக இருந்து, இதை முன்னரே பிற இடங்களில் (குறிப்பாக இணைய தளங்களில்) வெளியிட்டுருந்தால், தயவு செய்து:  
- இக்கோப்பு **வெளியிடப்பட்ட அந்த இடத்தில்** இது CC-BY-SA அல்லது அதனை ஒத்த உரிமத்தின்கீழோ பயன்படுத்தலாம் என்பதைக்குறிக்கவும்; அல்லது
- இதன் பதிப்பிடத்தின் மின்னஞ்சல் முகவரியிலிருந்து **permissions-en@wikimedia.org** என்னும் முகவரிக்கு: இதன் பதிப்புரிமை உங்களது என்றும் இதனை கட்டற்ற உரிமத்தில் வெளியிட அனுமதிப்பதையும் குறிப்பிட்டு மின்னஞ்சல் செய்யவும். மாதிரி மின்னஞ்சலை இங்கு காணலாம். இதை நீங்கள் செய்தால் என்னும் வார்ப்புருவை இப்படிம பக்கத்தில் இணைக்கவும்.  
நீங்கள் இதனை உருவாக்கவில்லை என்றால், மேலே குறிப்பிடப்பட்டுள்ள இரண்டு படிகளில் ஒன்றை கோப்பின் உறிமையாளர் செய்யவோ அல்லது அவர் முன்னரே உங்களுக்கு மின்னஞ்சல் வழியாக அனுமதி கொடுத்திருந்தால், அந்த அனுமதி அடங்கிய மின்னஞ்சலை தயவு செய்து **permissions-en@wikimedia.org** என்னும் முகவரிக்கு அனுப்பவும்.  
இப்படிமம் நியாயப்பயன்பாட்டு விதிகளுக்கு உட்பட்டது என்று நீங்கள் நினைத்தால், அதற்கு தகுந்த வார்ப்புருவை இணைக்கவும்.  
பயன்பாட்டு விதிகளின் கீழ் படிம அனுமதியின் சான்று சரியாக இல்லாதப்படிமங்கள் ஏழு நாட்களில் நீக்கப்படும் என்பதை அறிக. நன்றி.<noinclude>  
</noinclude>
# சுரேஷ் பிரபு

**சுரேஷ் பிரபாகர் பிரபு** (*Suresh Prabhakar Prabhu*, 11 சூலை 1953) முன்னாள் தொடருந்து அமைச்சராகப் பொறுப்பாற்றும் இந்திய அரசியல்வாதி ஆவார். தொழில்முறையில் பட்டயக் கணக்கறிஞரான பிரபு இந்தியப் பட்டயக் கணக்கறிஞர்கள் கழக உறுப்பினருமாவார். 1996 முதல் சிவ சேனா சார்பில் மகாராட்டிரத்தின் இராசாப்பூர் மக்களவைத் தொகுதியிலிருந்து தொடர்ந்து நாடாளுமன்ற உறுப்பினராகத் தேர்ந்தெடுக்கப்பட்டவர். இந்திய அமைச்சரவையில் சேர்வதற்கு முன்னதாக நவம்பர் 9, 2014இல் சிவசேனையிலிருந்து விலகி பாரதிய ஜனதா கட்சியில் இணைந்தார்.
# சுரேஷ் பிரபு

## தனி வாழ்க்கை

சுரேஷ் பிரபு இதழியலாளரான உமா பிரபுவை திருமணம் புரிந்துள்ளார். இவர்களுக்கு அமெயா பிரபு என்ற மகன் இருக்கிறார். தற்போது மும்பையிலும் தில்லியிலும் வாழ்கிறார்.
# சுரேஷ் பிரபு

## அரசியல் வாழ்க்கை

அடல் பிகாரி வாச்பாய் அமைச்சரவையில் 1998 முதல் 2004 வரையில் பல்வேறு காலங்களில் தொழில்துறை அமைச்சராகவும், சுற்றுச்சூழல், வனத்துறை அமைச்சராகவும் உரம் மற்றும் வேதிப்பொருள்கள் அமைச்சராகவும் மின்சாரம், கனரகத் தொழில் அமைச்சராகவும் பொதுநிறுவனங்களின் அமைச்சராகவும் இருந்துள்ளார். மின்சாரத் துறையில் இவராற்றிய பணிக்காக பெரிதும் அறியப்பட்டவர். மின்துறை சட்டம், 2003 நிறைவேற்றப்பட பெரிதும் பாடுபட்டார்; இதன்மூலம் மாநிலங்களிலிருந்து பெறவேண்டிய பாக்கித்தொகை முதலீடாக மாற்றப்பட்டது.  
மக்களவைக்கு மகாராட்டிரத்தின் இராசாப்பூர் தொகுதியிலிருந்து 1996 முதல் தொடர்ந்து வென்று வந்துள்ளார்.  
இந்தியாவின் வருங்காலத் தலைவர்களில் மூன்றில் ஒருவராக ஆசியாவீக் இவரை மதிப்பிட்டுள்ளது.  
2013இல் வார்ட்டன் இந்தியா பொருளியல் மன்றத்தில் நரேந்திர மோதியின் தலைமை உரையை இரத்து செய்தமைக்கு எதிர்ப்பாக அந்தப் பல்கலைக்கழகத்திற்கு செல்லாமல் விட்டார்.  
நவம்பர் 9, 2014இல் நீண்டநாள் சிவசேனா உறுப்பினரான பிரபு அக்கட்சியிலிருந்து விலகி பாரதிய ஜனதா கட்சியில் இணைந்து இந்திய அமைச்சரவையில் தொடருந்து அமைச்சராகப் பொறுப்பேற்றுக் கொண்டுள்ளார்.
# சுரேஷ் பிரபு

## குற்றச்சாட்டு

2015 ஆம் ஆண்டு மார்ச்சு மாதம் 20 ஆம் திகதி மாநிலங்களவையில் பேசிய இவர் தனது துறையில் ஊழல் நிறைந்து உள்ளதாகவும், அதைத் தடுக்க நடவடிக்கை எடுக்கப்பட்டு வருவதாகவும் தெரிவித்தார்.
# வாக்கு வங்கி

**வாக்கு வங்கி** (Vote Bank) எனப்படுவது, ஒரு நாட்டின் ஜனநாயக தேர்தலில் ஒரு வேட்பாளர் அல்லது அரசியல் கட்சி வெற்றி பெற ஒரு குறிப்பிட்ட சாதி, சமயம், இனம், புவியியல் மற்றும் மொழி சார்ந்த வாக்காளர்களின் வாக்குகளை கவர்வதற்கு, தேர்தலின் போது அறிவிக்கும் சில வாக்குறுதிகளால் தங்களை சார்ந்த சமூகம் வளம் பெறும் எனும் ஆவலால், ஒரு குறிப்பிட்ட வேட்பாளருக்கு தங்களது வாக்குகளை அளிக்க முன்வரும் கூட்டமாகும். பல நேரங்களில் வாக்கு வங்கி கொண்ட வேட்பாளர் தேர்தலில் தோல்வியைத் தழுவவும் வேண்டிவரும். இது போன்ற வாக்கு வங்கி அரசியல், இந்தியாவில் தான் உலக அளவில் முதன்முதலில் அறிமுகப்படுத்தப்பட்டது. சமயச் சிறுபான்மையின மக்கள் மற்றும் பிற்படுத்தப்பட்ட, தாழ்த்தப்பட்ட சமூகம் அடிப்படையில் அரசியல் கட்சிகள் தங்களது வாக்கு வங்கியை வளர்த்துக் கொள்வர். பிற சமய மற்றும் சாதி மக்கள், வாக்கு வங்கி கொண்டுள்ள வேட்பாளருக்கு எதிராக வாக்குகள் அளிக்கும் போது வாக்கு வங்கி கொண்ட வேட்பாளர் தேர்தலில் தோல்வியைத் தழுவ வேண்டிவரும். வாக்கு வங்கி அரசியலால், சமூகத்தில் ஒற்றுமை நீங்கி பிளவும் சச்சரவுகளும் அதிகம் வளரக் காணரமாகிவிடுகிறது. .  
குறுகிய மனப்பான்மை கொண்ட, சனநாயக விரோதமான **வாக்கு வங்கி அரசியல் ** மக்களைப் பிளவுபடுத்துவதுடன், நாட்டின் வலுத்தன்மையையும் சீர்குலைக்கின்றது...
# வாக்கு வங்கி

## தோற்றம்

இந்திய சமூகவியலரான (Sociologist) எம். என். ஸ்ரீநிவாசன் என்பவரால் உலகில் முதன் முதலாக **வாக்கு வங்கி** என்ற சொல் பயன்படுத்தப்பட்டது...,
# வாக்கு வங்கி

## உலக நாடுகள் அளவில் வாக்கு வங்கி

### இந்தியா

சமயச் சார்பற்ற அரசமைப்பு கொண்ட இந்தியாவில், ஆட்சி அதிகாரத்தைக் கைப்பற்றி நாட்டை ஆள நினைக்கும் அரசியல் கட்சிகள், மக்களை சமயம், சாதி, மொழி, இனம் மற்றும் புவியியல் அடிப்படையில் பிளவுபடுத்தி, அதன் மூலம் வாக்கு வங்கி அமைப்பை உருவாக்கி, தேர்தலின் போது மலிவான வாக்குறுதிகள் மக்கள் மத்தியில் வாரி இறைத்து வாக்குகள் பெற்று ஆட்சிக் கட்டிலில் அமரலாம் என எண்ணிச் செயல்படுகின்றனர். இந்த வாக்கு வங்கி அரசியலை, பல முறை பொது மக்கள், தேர்தலின் போது பொய்யாக்கி காட்டியுள்ளனர்.
# வேராவல்

**வேராவல்** (Veraval) என்பது குஜராத் மாநிலத்தின், சௌராஷ்டிர தீபகற்பத்தில் உள்ள, கிர்சோம்நாத் மாவட்டத்தின் தலைமையிடமாகும். வேராவல் தொடருந்து நிலையம், இப்பகுதியை, மாநிலத் தலைநகரான அகமதாபாத்துடன் இணைக்கிறது. இந்நகரிலிருந்து சிறிது தொலைவில் சோமநாதர் கோயில் அமைந்துள்ளது.  
இந்தியாவின் பெரிய மீன்பிடித் துறைமுகங்களில் ஒன்றான வேராவல் மீன்பிடித் துறைமுகமும் அரபிக்கடல் ஓரம் அமைந்துள்ளது.  
2011-ஆண்டின் இந்திய மக்கட்தொகை கணக்கீட்டின்படி, இந்நகரின் மக்கட்தொகை 154,636 ஆக உள்ளது.
# வேராவல்

## பார்க்க வேண்டிய இடங்கள்

- சோமநாதர் ஆலயம்
- கிர் தேசியப் பூங்கா
# வேராவல்

## முக்கிய தொழில்கள்

1. தீப்பெட்டி தொழில்
1. மீன் பிடித்தல்
1. மரம் அறுத்தல்
1. இயற்கை உரம் தயாரித்தல்
# அனிதா ரத்னம்

**அனிதா ரத்னம்** (பிறப்பு: மே 21, 1954) தமிழகத்தைச் சேர்ந்த இந்தியப் பாரம்பரிய நடனக் கலைஞர், நடன ஆசிரியர். பரத நாட்டியத்தில் முதன்மை பயிற்சி பெற்ற இவர், கதகளி, மோகினியாட்டம், களரிப்பயிற்று எனும் நடன மற்றும் போர்க் கலைகளிலும் முறையான பயிற்சி பெற்றுள்ளார். இக்கலைகள் ஒருங்கிணைந்த ஒரு தனிப்பட்ட நடன பாணியை உருவாக்கி, *நியோ பாரத் நாட்டியம்* எனப் பெயரிட்டுள்ளார்.. இவர் 40 ஆண்டுகளாக 15 நாடுகளில் தனது நிகழ்ச்சிகளை நடத்தி வருகிறார். கண்டுகொண்டேன் கண்டுகொண்டேன் (2000), பாய்ஸ் (2003) ஆகிய தமிழ்த் திரைப்படங்களில் நடித்தும் இருக்கிறார். இவரின் பணி நடனம், நாடகம், பேசும் சொல், சடங்கு, தொல்லியல், நாடகவியல் மற்றும் பெண்கள் பிரச்சினைகள் போன்ற பல பிரிவுகளை எடுத்தாழ்கிறது.  
1992 இல் சென்னையில் அமைக்கப்பட்ட "அரங்கம்" என்ற அறக்கட்டளையின் நிறுவனரும் மற்றும் இயக்குநரும் ஆவார். இவர் 1993 ஆம் ஆண்டில் "அரங்கம் நடன அரங்கம்" செயல்திறன் நிறுவனத்தையும் நிறுவினார். 2000 ஆம் ஆண்டில் இவர் இந்திய நடனத்திற்கான "நர்த்தகி.காம்" என்ற இணையதளம் ஒன்றை உருவாக்கினார். பல ஆண்டுகளாக, இந்தியாவிலும் வெளிநாட்டிலும் நடனக் கலைஞராகவும், அறிஞராகவும், கலாச்சார ஆர்வலராகவும் பணியாற்றியதற்காக இவர் பல விருதுகளையும் அங்கீகாரங்களையும் பெற்றுள்ளார்.
# அனிதா ரத்னம்

## கல்வி மற்றும் பயிற்சி

அனிதா ரத்னம் தனது ஆரம்ப நடனப் பயிற்சியை பரதநாட்டிய குருவான அடையார் கே. லட்சுமணனின் கீழ் பெற்றார். பின்னர் ருக்மிணி தேவி அருண்டேலின் 'கலாசேத்திராவுக்கு' மேம்பட்ட பயிற்சிக்காகச் சென்று நடனத்தில் முதுகலை சான்றிதழ் பட்டம் பெற்றார். இவர் பரதநாட்டியத்திலும், கதகளி மற்றும் கேரளாவின் பாரம்பரிய நடனங்களான மோகினியாட்டத்திலும் பயிற்சி பெற்றார்.
# அனிதா ரத்னம்

## தொழில்

நியூ ஆர்லியன்ஸ் பல்கலைக்கழகத்தில் அரங்கம் மற்றும் தொலைக்காட்சியில் முதுகலைப் பட்டம் பெற்றார். அடுத்த பத்து ஆண்டுகளை அமெரிக்காவில் ஒரு தொலைக்காட்சி தயாரிப்பாளர் / வர்ணனையாளராக இந்தியாவில் கலை, பயணம் மற்றும் கலாச்சாரம் குறித்த வாராந்திர தொடர் உள்ளிட்ட தயாரிப்புகளுடன் கழித்தார். 1992 ஆம் ஆண்டில் சென்னையில் அமைக்கப்பட்ட 'அரங்கம்' அறக்கட்டளையை அமைத்தார், அதைத் தொடர்ந்து 1993 ஆம் ஆண்டில் அரங்கம் நடன அரங்கம் என்ற செயல்திறன் நிறுவனத்தை நிறுவினார். ஒரு நவீனத்துவவாதியான, ரத்னம், பாரம்பரிய நடனமான பரதநாட்டியத்தில் தனது ஆரம்ப பயிற்சியுடன் தொடர்புடைய பல்வேறு இயக்கங்கள் மற்றும் சடங்கு மரபுகளை ஆராய்ந்துள்ளார்.
# அனிதா ரத்னம்

## சடங்கு மற்றும் மறுமலர்ச்சி

பண்டைய தமிழ் கலை கலைகளின் புத்துயிர் பெறுவதில் கவனம் செலுத்திய அரங்கம் அறக்கட்டளை, 13 ஆம் நூற்றாண்டின் தமிழ்நாட்டின் ஒரு சில கோவிலின் நடைமுறையில் உள்ள சடங்கு நாடக பாரம்பரியமான"கைசிகி நாடகம்" என்பதைப் புதுப்பித்துள்ளது. 50 ஆண்டுகால இடைவெளிக்குப் பிறகு, நவம்பர் 1999 இல் தமிழ்நாட்டின் திருகுருங்குடியில் உள்ள புகழ்பெற்ற விஷ்ணு ஆலயத்தில் அதன் முதல் மறுமலர்ச்சி நிகழ்ச்சியைக் கொண்டிருந்தது. தற்போதும் மறுமலர்ச்சி பணிகள் தொடர்கின்றன. கிட்டத்தட்ட அழிந்துபோன 10 ஆம் நூற்றாண்டில் மூன்று தென்னிந்திய விஷ்ணு கோயில்களில் தமிழ் கோயில் பூசிகளில் கடைப்பிடிக்கும் விரிவான மைம் மற்றும் இயக்க பாணியை ஆராய்ச்சி செய்தும் மற்றும் ஆவணப் படுத்தியும் தனது நடன-கலை சொற்களஞ்சியத்தில் மதிப்புமிக்க ஆராய்ச்சியை இணைத்து வருகிறார்.  
2007 ஆம் ஆண்டில், கனடாவைச் சேர்ந்த நடனக் கலைஞரும், நடன இயக்குனருமான ஹரி கிருட்டிணனுடன் இணைந்து நியூ யார்க்கின் ஜாய்ஸ் சோஹோவில் "7 கிரேஸ்" என்ற தனது தனி நிகழ்ச்சியை நடத்தினார். இவர் 40 ஆண்டுகளாக 15 நாடுகளில் தனது நிகழ்ச்சிகளை நடத்தி வருகிறார். கண்டுகொண்டேன் கண்டுகொண்டேன் (2000), பாய்ஸ் (2003) ஆகிய தமிழ்த் திரைப்படங்களில் நடித்தும் இருக்கிறார்.
# அனிதா ரத்னம்

## விருதுகள்

- கலைமாமணி விருது
# வார்ப்புரு:Lunar crater data

| image = }
| caption = }
| label1 = ஆள்கூறுகள்
| data1 =
| label2 = விட்டம்
| data2 = }
| label3 = கிண்ணக்குழி ஆழம்
| data3 = }
| label4 = Colongitude
| data4 =
| label5 = Eponym
| data5 = }
}}<noinclude></noinclude>
# கோரி நிலவுக்குழி

**கோரி** (Cori) நிலவில் உள்ளதோர் விண்கல் வீழ் பள்ளம் ஆகும். இது நிலாவின் தெற்கு அரைக்கோளத்தில் பின்புறத்தில் அமைந்துள்ளது. இது பால்டெட் நிலவுக்குழிக்கு வடக்கே ஓர் கிண்ணக்குழி விட்ட தொலைவில் அமைந்துள்ளது. வடகிழக்கில் கிரிசோம் நிலவுக்குழி உள்ளது. இதற்கு நோபல் பரிசு பெற்ற முதல் அமெரிக்கப் பெண்மணியும் உலகில் மருத்துவம் அல்லது உடலியங்கியலுக்கான நோபல் பரிசு பெற்ற முதல் பெண்மணியுமான கெர்டி கோரி பெயர் இடப்பட்டுள்ளது.  
இது ஒர் வட்ட வடிவான கிண்ணக்குழி ஆகும்; இதன் வெளிப்புற விளிம்பு சற்றே தேய்ந்துள்ளது. மேற்கு சுற்றில் உட்புறச் சுவரில் மண்சரிவால் படியமைப்பு ஏற்பட்டுள்ளது. வடக்கு சுவரில் சிறு வெளி நோக்கிய உடைப்பு உள்ளது. கிழக்கு உட்புற சுவரின் மீது சிறு கிண்ணக்குழி சார்ந்துள்ளது. உட்புறத் தரை சிறுசிறு கிண்ணக்குழிகளுடன் காணப்பட்டாலும் எவ்வித விளிம்புகளோ குறிப்பிடத்தக்க மாற்றங்களோ இல்லை.
# பர்கா தத்

**பர்கா தத்** (Barkha Dutt) ஓர் இந்திய தொலைக்காட்சி ஊடகவியலாளர். இவர் என்டிடிவியின் ஆசிரியராகப் பணியாற்றியவர். இவர் 2017 ஆம் ஆண்டு சனவரி 15 அன்று என்டிடிவி<nowiki/>யிலிருந்து விலகினார்.  
1999 ஆம் ஆண்டில் இந்தியா, பாக்கிசுத்தான் இடையே நிகழ்ந்த கார்கில் போரின் போது இவர் அளித்த செய்தியறிக்கைகளால் பெரிதும் அறியப்பட்டார்.
# பர்கா தத்

## விருதுகள்

- பத்மசிறீ விருது, 2008
# அதுல் குல்கர்ணி

**அதுல் குல்கர்ணி** (பிறப்பு 10 செப்டம்பர் 1965) நடிப்பிற்காக தேசிய விருது வென்ற இந்தியத் திரைப்பட நடிகராவார். இவர் பல்வேறு மொழிகளுக்கான திரைப்படங்களில் நடித்துள்ளார். இவர் ஹே ராம் மற்றும் சாந்தினி பார் ஆகிய திரைப்படங்களுக்காக சிறந்த துணை நடிகருக்கான தேசிய விருதினை வென்றவர்.
# அதுல் குல்கர்ணி

## வாழ்க்கை

குல்கர்ணி 10 செப்டம்பர் 1965ல் பெல்காம், கருநாடகம், இந்தியா வில் பிறந்தவர்.
# அதுல் குல்கர்ணி

## விருதுகள்

; இந்திய தேசிய விருது
- 2000: **வெற்றி**: சிறந்த துணை நடிகருக்கான விருது *ஹே ராம்*
- 2002: **வெற்றி **: சிறந்த துணை நடிகருக்கான விருது in *சாந்தினி பார்*  
; பிலிம்பேர் விருதுகள்
- 2001: **பரிந்துரை**: சிறந்த துணை நடிகருக்கான பிலிம்பேர் விருது *ஹே ராம்*
- 2012: **வெற்றி** : சிறந்த துணை நடிகருக்கான பிலிம்பேர் விருது - கருநாடகம் எதிகரிக்  
; ஆசிய பசுபிக் ஸ்கின் விருதுகள்
- 2010: **பரிந்துரை**: சிறந்த நடிகருக்கான விருது நாட்டராக்
# அதுல் குல்கர்ணி

## தமிழ்த் திரைப்படங்கள்

| ஆண்டு | திரைப்படம் | மொழி | கதாப்பாத்திரம் |  |
| --- | --- | --- | --- | --- |
| 2000 | *ஹே ராம்* | இந்தி / தமிழ் |  |  |
| 2002 | *ரன்* | தமிழ் |  |  |
| 2004 | *மன்மதன்* | தமிழ் | எசிபி தேவா |  |
| 2006 | *கேடி* | தமிழ் | புகழேந்தி |  |
| 2009 | *படிக்காதவன்* | தமிழ் |  |  |
| 2009 | *வந்தே மாதரம்* | மலையாளம் / தமிழ் |  |  |
| 2012 | *சுழல்* | தமிழ் |  |  |
| 2013 | *ஆரம்பம் (திரைப்படம்)* | தமிழ் | JCP Milan |  |
| 2013 | *வல்லினம் (திரைப்படம்)* | தமிழ் |  |  |
| 2014 | *வீரம் (திரைப்படம்)* | தமிழ் |  |  |
| 2014 | *பர்மா* | தமிழ் |  |  |
| 2014 | *அனேகன் (திரைப்படம்)* | தமிழ் | தனுஷ்க்கு எதிரானவராவாக | } |
# பிறிவோஸ்ட் கோட்பாடு

சூடான பொருளின் முன் நிற்கும் போது எப்படி வெப்பத்தை உணருகிறோமோ அதேபோல் பனிக்கட்டியின் முன் நிற்கும் போது குளிரை உணர்கிறோம். பனிக்கட்டிக்கும் நமக்குமிடையே வெப்பப் பரிமாற்றம் நிகழும் போது, நமது உடல் பெறுவதைவிட அதிக வெப்பத்தினை இழப்பதால் குளிராக உணர்கிறோம். இதுவே **பிறிவோஸ்ட் கோட்பாடு** (Prevost's heat exchange theory ) ஆகும்.  
வெப்பக் கதிர் வீச்சு சூடான பொருட்களுக்கு மட்டுமே உரித்தான குணமன்று. தனிவெப்பக் கீழ்வரம்பினை (Absolute zero ) விட அதிக வெப்பநிலையிலுள்ள எல்லாப் பொருட்களும் வெப்பக் கதிர்வீச்சுடையன. சூடான ஒரு பொருள் பெறுவதைவிட அதிகக் கதிர்வீச்சினை வெளிவிடுவதால் அதன் வெப்ப நிலைக் குறைகிறது. இதன் காரணமாக அது குளிர்கிறது. வெப்பச் சமன் நிலையிலிருக்கும் ஒருபொருள், சுற்றுப் புறத்திலிருந்து எந்த அளவு கதிர்வீச்சினைப் பெறுகிறதோ அதேயளவு வெப்பத்தை கதிர்வீச்சினால் இழக்கிறது. எனவே அதன் வெப்பநிலை மாறுவதில்லை.  
- Intermediate Heat-Arnold
- Prevost, P. (1791). Mémoire sur l'equilibre du feu. *Journal de Physique* (Paris), vol 38 pp. 314–322.
# பிறிவோஸ்ட் கோட்பாடு

## வெளியிணைப்புகள்

- http://encyclopedia2.thefreedictionary.com/Prevost%27s+theory
- http://astarmathsandphysics.com/a-level-physics-notes/thermal-physics-and-gases/a-level-physics-notes-prevosts-theory-of-heat-exchange.html
# எம். எஸ். எஸ். பாண்டியன்

**எம். எஸ். எஸ். பாண்டியன்** (மறைவு நவம்பர் 10, 2014) தமிழ்நாட்டைச் சேர்ந்த சமூக ஆய்வாளரும், தில்லி சவகர்லால் நேரு பல்கலைக்கழக வரலாற்றுத் துறைப் பேராசிரியரும் ஆவார். பெரியாரையும் அவரது சுயமரியாதைக் கருத்துக்களையும் வெளியுலகிற்குக் கொண்டு சென்றவர்களில் ஒருவர். திராவிடர் இயக்கம், தேசிய இனப் பிரச்சனைகள், சாதிய சிக்கல்கள், தமிழ்த் திரைப்படம் எனப் பல துறைகளிலும் ஆய்வுக் கட்டுரைகள் எழுதினார்.
# எம். எஸ். எஸ். பாண்டியன்

## வாழ்க்கைச் சுருக்கம்

தமிழ்நாடு கன்னியாகுமரி மாவட்டத்தில் மார்த்தாண்டம் எனும் ஊரில் பிறந்த பாண்டியன், நாகர்கோயில் ஸ்காட் கிறித்துவக் கல்லூரியில் பயின்று 1978 இல் இளங்கலைப் பட்டம் பெற்றார். பின்னர் சென்னைப் பல்கலைக்கழகத்தில் 1980 ஆம் ஆண்டில் முதுகலைப் பட்டமும், 1987 இல் முனைவர் பட்டமும் பெற்றார். பின்னர், சென்னை வளர்ச்சிக் கல்விகள் கழகத்தில் சேர்ந்து பணியாற்றிய பின்னர் கல்கத்தா சி.எஸ்.எஸ்.எஸ் நிறுவனத்தில் சிலகாலம் பணியாற்றி, மீண்டும் சென்னை வளர்ச்சிக் கல்விகள் கழகத்தில் துணைப் பேராசிரியராக 12 ஆண்டு காலம் பணியாற்றினார். ஆக்ஸ்போர்டு, ஹவாய், மின்னிசோட்டா உள்ளிட்ட பல பல்கலைக்கழகங்களில் வருகைதரு பேராசிரியராக பணிபுரிந்த இவர் 2009 முதல் தில்லி ஜவகர்லால் நேரு பல்கலைக்கழகத்தில் வரலாற்றுத்துறை பேராசிரியராகப் பணிக்குச் சேர்ந்தார்.
# கார்ல் பெர்டினான்ட் கோரி

யும்.]]
**கார்ல் பெர்டினான்டு கோரி**, (*Carl Ferdinand Cori*) பிரித்தானிய இராச சமூகத்தின் வெளிநாட்டு அறிஞர் (ForMemRS), (திசம்பர் 5, 1896 – அக்டோபர் 20, 1984) செக் நாட்டின் பிராகாவில் (அப்போது ஆஸ்திரியா-அங்கேரி, தற்போது செக் குடியரசு) பிறந்த உயிர்வேதியியலாளரும் மருந்தியல் வல்லுநருமாவார். தமது மனைவி கெர்டி கோரியுடனும் அர்கெந்தீனாவின் மருத்துவர் பெர்னார்டோ ஊசேயுடனும் இணைந்து 1947இல் நோபல் பரிசு பெற்றார். கிளைக்கோசன் (விலங்கு மாச்சத்து) – குளுக்கோசின் ஓர் வழிப்பொருள்– உடலில் எவ்வாறு உடைக்கப்பட்டு சேகரிக்கப்படுகிறது என்றும் பின்னர் ஆற்றல் வழங்க எவ்வாறு மீளிணைக்கப்பட்டு உருவாக்கப்படுகிறது என்றும் கண்டறிந்தமைக்காக மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. கார்போவைதரேட்டு வளர்சிதை மாற்றத்தை தெளிவாக்கியப் பணிக்காக 2004இல் இணையர் இருவருமே தேசிய வேதியியல் வரலாற்று அடையாளங்களாக தகவேற்பு பெற்றனர்.
# பரவுனி

**பரவுனி** என்னும் நகரம், பீகாரின் பேகூசராய் மாவட்டத்தில் உள்ளது.
# பரவுனி

## பொருளாதாரம்

இங்குள்ள தொழிற்சாலைகளில் சில:
- இந்திய எண்ணெய் சுத்திகரிப்பு நிலையம் தளம்
- பரவுனி அனல்மின் நிலையம் தளம்
# பரவுனி

## போக்குவரத்து

- பரவுனி தொடருந்து நிலையம்
- தேசிய நெடுஞ்சாலை 28 (இந்தியா)
# பரவுனி

## மேலும் பார்க்க

- பரவுனி சட்டமன்றத் தொகுதி
# சாருலதா (2012 திரைப்படம்)

***சாருலதா*** 2012ல் கன்னடம், தமிழ் என மொழிகளில் வெளியான திகில் திரைப்படமாகும். இத்திரைப்படத்தினை பொன் குமரன் இயக்கினார். இவர் பாக்கியராஜ் மற்றும் கே. எஸ். ரவிக்குமார் ஆகியோரிடம் பணியாற்றியவர் ஆவார்.  
இத்திரைப்படம் திகில் திரைப்படமான அலோன் என்பதை மையமாக வைத்து எடுக்கப்பட்டதாகும்.
# சாருலதா (2012 திரைப்படம்)

## நடிகர்கள்

- பிரியாமணி - சாரு, லதா (இரட்டை வேடம்)
- சக்ந்தா - ரவி
- சரண்யா பொன்வண்ணன் - இரட்டையரின் தாய்
- சீதா
- சாய் சசி
- ஆர்த்தி
- பேபி கங்கா - சிறுவயது சாரு
- பி. ரவி சங்கர் - சாமியார்
# சாருலதா (2012 திரைப்படம்)

## இவற்றையும் காண்க

- *கீதாஞ்சலி*, இக்கதையை ஒத்த கதையைக் கொண்ட 2013 மலையாளத் திரைப்படம் 2013
# கண்களால் கைது செய்

***கண்களால் கைது செய்*** 2004இல் இயக்குநர் பாரதிராஜா இயக்கிய திரைப்படமாகும். இத்திரைப்படத்திற்கு ஏ.ஆர். ரகுமான் இசையமைத்துள்ளார், சுஜாதா வசனம் எழுதியுள்ளார். இத்திரைப்படத்தில் வசீகரன் மற்றும் பிரியாமணி ஆகியோர் முக்கியக் கதாபாத்திரங்களில் நடித்திருந்தனர்.
# கண்களால் கைது செய்

## நடிகர்கள்

- வசீகரன் - வசி
- பிரியாமணி - வித்யா
- ஆகாஷ்
- ஜி. கே
- இளவரசு
- சித்ரா லட்சுமணன்
- மயில்சாமி
# மலைக்கோட்டை (திரைப்படம்)

***மலைக்கோட்டை*** 2007ல் பூபதி பாண்டியன் இயக்கியத்தில் வெளிவந்த தமிழ் நகைச்சுவை காதல் திரைப்படமாகும். பூபதி பாண்டியன் திருவிளையாடல் ஆரம்பம், தேவதையைக் கண்டேன் திரைப்படத்தினை இயக்கியவர் ஆவார். இத்திரைப்படத்தில் விசால், பிரியாமணி ஆகியோர் நாயகன், நாயகியாக நடித்திருந்தார்கள்.  
இத்திரைப்படத்திற்கு மலைக்கோட்டை என்று அழைக்கப்படும் திருச்சி நகரத்தினைச் சுற்றி கதையமைத்திருப்பதால் மலைக்கோட்டை என்றே பெயரிடப்பட்டது.
# மலைக்கோட்டை (திரைப்படம்)

## நடிகர்கள்

- விஷால் - அன்பு
- பிரியாமணி - மலர்
- தேவராஜ் - பழனி
- அஜெய் - குணா
- ஆஷிஷ் வித்யார்த்தி - கந்தசாமி
- ஊர்வசி - கமலா
- காதல் தண்டபாணி
- அஜெய் ரத்தினம்
- தீபா வெங்கட்
# மலைக்கோட்டை (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "ஊரு விட்டு ஊரு வந்து வீரம் காட்டுற கதை!... ஏற்கெனவே பலரும் கட்டிய கோட்டை. இருந்தாலும், ‘சி’ க்ளாஸை ஏமாற்றாத பேட்டை!" என்று எழுதி மதிப்பெண்களை வழங்கினர்.
# மலைக்கோட்டை (திரைப்படம்)

## வெளியிணைப்புகள்

-
# கிரி

***கிரி*** 2004ல் சுந்தர் சி இயக்கிய அதிரடித் தமிழ் திரைப்படமாகும். இதில் அர்ஜூன், ரீமா சென், ரம்யா, வடிவேலு, தேவயானி, பிரகாஷ் ராஜ் ஆகியோர் முக்கிய கதாப்பாத்திரத்தில் நடித்திருந்தார்.
# கிரி

## நடிகர்கள்

- அர்ஜுன் - கிரி/சிவா
- ரீமா சென் - பிரியா
- ரம்யா - தேவகி
- வடிவேலு (நடிகர்) - வீரபாகு
- தேவயானி
- பிரகாஷ் ராஜ் - சூர்யபிரகாஷ்
- வினு சக்ரவர்த்தி - வீராசாமி
- மகாநதி சங்கர் - கந்துவட்டி கோவிந்தன்
- ஆனந்த் ராஜ் (நடிகர்)
- ராஜ்கபூர் - பரமசிவம்
- இளவரசு
- பாண்டியராஜன்
- பொன்னம்பலம்
- மாணிக்க விநாயகம்
- ஆர்த்தி - பண்
- மதன் பாப்
- மயில்சாமி
# நாடின் கார்டிமர்

**நாடின் கார்டிமர்** (*Nadine Gordimer*, **நதீன் கோர்டிமர்**, **நடின் கோர்டிமர்** 20 நவம்பர், 1923 - சூலை 13, 2014) தென்னாப்பிரிக்காவைச் சேர்ந்த பெண் எழுத்தாளர் ஆவார். தென்னாப்பிரிக்க அரசின் நிறவெறிக்கொள்கையை எதிர்த்து எழுதியவர். 1991 இல் இலக்கியத்துக்கான நோபல் பரிசு வென்றவர். 1974 இல் புக்கர் பரிசு இவருக்கு வழங்கப்பட்டது. இலக்கியத்தோடு அரசியல் நடவடிக்கைகளிலும், சமூக அபிவிருத்தி விடயங்களிலும் ஊக்கம் காட்டியவர். தென்னாபிரிக்காவில் வெள்ளையர் ஆட்சி நடைபெற்ற காலகட்டத்தில் சுதேச கறுப்பு இனமக்களுக்கு எதிராக மேற்கொள்ளப்பட்ட பல்வேறு இன ஒதுக்கல் முகங்களையும் 15 நாவல்கள், பல சிறுகதைத்தொகுதி, கட்டுரை நூல்கள் மற்றும் படைப்புக்கள் மூலம் வெளிக்கொணர்ந்தவர்.
# நாடின் கார்டிமர்

## பிறப்பு

தென்னாப்பிரிக்காவில் ஸ்பிரிங்க்சு என்னும் ஊரில் பிறந்தார். கார்டிமரின் தாய் தந்தையர் யூத இனத்தைச் சேர்ந்தவர்கள். கார்டிமரின் தாயார், கருப்பின மக்கள் கல்வி பெறமுடியாமல் அல்லல் உறுவதைக் கண்டு வருந்தி கருப்பினக் குழந்தைகளுக்காக மழலைப் பள்ளியைத் தொடங்கினார். தாயைப் போல கார்டிமரும் கருப்பின மக்கள் படும் துன்பதைக் கண்டு வருந்தினார். அந்தப் பரிவும் அன்பும் அவர் வாழ்வின் இறுதி வரை தொடர்ந்தன. அவருடைய புதினங்களிலும் கதைகளிலும் நிறவெறியினால் ஏற்படும் கறுப்பின மக்களின் அவலங்களை விவரித்து எழுதினார்.
# நாடின் கார்டிமர்

## கல்வி

இவர் கத்தோலிக்க கன்னியர் மட பாடசாலை ஒன்றிலேயே கல்வி கற்றார். பின்னர் விற்வாட்டர்ஸ்ரான்ட் பல்கலைக்கழகத்தில் ஒருவருட காலம் படித்தார். ஆனாலும் இவர் அங்கு தனது பட்ட படிப்பை பூர்த்தி செய்யவில்லை.
# நாடின் கார்டிமர்

## படைப்புகள்

இளம் அகவையிலேயே எழுதத் தொடங்கினார். இவரது இருதயம் பலவீனமாக இருந்தது எனக்காரணம் காட்டி இவரது தாயார் இவரை பெரும்பாலும் வெளியில் செல்லாதவாறு வீட்டிலேயே தங்கவைத்தார். தனியாக வீட்டுக்குள் அடைபட்டு கிடந்த நடின் கோர்டிமர் கதைகள் எழுத ஆரம்பித்தார். இவர் தனது 15 வது வயதில், 1937 இல் சிறுகதை எழுத ஆரம்பித்தார். 16 வது வயதில் வாழ்ந்தோருக்கான இவரது படைப்பு பிரசுரமானது. கார்டிமரின் முதல் கதை அவருடைய 15 ஆம் அகவையில் வெளி வந்தது. 24 நூல்கள் எழுதியுள்ளார். அவற்றில் புதினங்கள் மட்டும் 15 ஆகும். மூன்று புத்தகங்கள் நிறவெறி அரசினால் தடை செய்யப்பட்டன. இவருடைய படைப்புகள் 30 மொழிகளில் மொழியாக்கம் செய்யப்பட்டுள்ளன. சிறப்பு முனைவர் பட்டங்கள் 15 க்கும் மேல் இவருக்கு வழங்கப்பட்டன. இவரது கதைகள் பெரும்பாலும் உள்ளூர் தென்னாபிரிக்க சஞ்சிகைகளில் பிரசுரமாகின. இச்சிறுகதைகளில் பல தொகுக்கப்பட்டு "நேருக்கு நேர்" (Face To Face) என்னும் பெயரில் 1947 இல் பிரசுரிக்கப்பட்டது. 1951 இல் நியூயோக்கர் பத்திரிகை இவர் எழுதிய *ஏ வாட்சர் ஒவ் த டெட்* என்ற கதையை ஏற்றுப் பிரசுரித்தது. இதன் மூலம் இவர் பரவலாக பொதுமக்களால் அறியப்பட்ட ஒரு எழுத்தாளரானார். இவரின் முதலாவது நாவலான *தி லையிங் டேயிஸ்* 1953ஆம் ஆண்டு நூலாகப் பிரசுரிக்கப்பட்டது.
# நாடின் கார்டிமர்

## வாழ்க்கை

இவர் 1949 இல் ஜெரால்ட் காவ்றன் என்ற பல் வைத்தியரை திருமணம் புரிந்தார். இத்திருமணத்தின் மூலம் 1950 இல் இவரது மகள் ஒறியன் பிறந்தாள் (1950). மூன்று வருடத்தின் பின் இவரது மணவாழ்வு முறிந்து விட்டது. 1954 இல் மீண்டும் இவர் மிகவும் மதிப்புப்பெற்ற ஓவிய வியாபாரியான றீன்ஹோல்ட் கஸ்ஸிறர் என்பவரைத் திருமணம் புரிந்தார். இம்மண வாழ்க்கை றீன்ஹோல்ட் கஸ்ஸிறர் 2001 இல் நோயுற்று இறக்கும்வரை நீடித்தது. இத்திருமணத்தின் மூலம் 1955 இல் இவரது மகன் ஹூகோ பிறந்தான். ஹூகோ நியூயோர்க்கில் திரைப்படத்
தயாரிப்பாளராக உள்ளார்.
# நாடின் கார்டிமர்

## பிற ஈடுபாடுகள்

எழுத்து உரிமை, பத்திரிகை சுதந்திரம் ஆகியவற்றுக்காகவும் குரல் கொடுத்தார். எச் ஐ வி, எயிட்சு போன்ற நோய்களை ஒழிக்க விழிப்புணர்வை ஏற்படுத்தினார். ஒரு தனி நாடோ, சமுதாயமோ, கண்டமோ தனித்த ஒரு மனிதப் பண்பாட்டைப் பிற நாடுகளுக்குப் போதிப்பதும் பரப்புவதும் கூடாது என்னும் கருத்தை வலியுறுத்தினார். கார்டிமர் தனிமையை விரும்புபவர். எளிதில் நட்புக் கொள்ள மாட்டார். பல ஆண்டுகள் சிறையில் இருந்து விடுதலைப் பெற்ற நெல்சன் மண்டேலாவை நேரில் சந்தித்து வாழ்த்துக் கூறினார்.
# நாடின் கார்டிமர்

## ஆவணப்படங்கள்

நடின் கோர்டிமர் தனது மகனுடன் இணைந்து இரண்டு ஆவணப்படங்களைத் தயாரித்திருக்கிறார்.
# உடும்பன்சோலை வட்டம்

**உடும்பன்சோலை வட்டம்** (ஆங்கிலம்:Udumbanchola Taluk ) என்பது கேரள மாநிலம், இடுக்கி மாவட்டத்தில் உள்ள நான்கு வட்டங்களில் ஒன்றாகும் . இந்த வட்டத்தின் தலைமையகமாக உடும்பன்சோலை ஊர் உள்ளது. இந்த வட்டத்தின் கீழ் இருபத்து மூன்று வருவாய் கிராமங்கள் உள்ளன.
# உடும்பன்சோலை வட்டம்

## மக்கள் வகைப்பாடு

இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 4,29,780 மக்கள் இந்த வட்டத்தில் வசிக்கின்றார்கள். இவர்களில் 2,14,379 ஆண்கள். 2,15,401 பெண்கள் ஆவார்கள். உடும்பன்சோலை
வட்ட மக்களின் சராசரி கல்வியறிவு 84%ஆகும், இதில் ஆண்களின் கல்வியறிவு 43%, மற்றும் பெண்களின் கல்வியறிவு 41% ஆகும். இது இந்திய தேசிய சராசரி கல்வியறிவான 59.5% விட கூடியதே. உடும்பன்சோலை வட்டார மக்கள் தொகையில் 41,749 பேர் ஆறு வயதுக்குட்பட்டோர் ஆவார்கள்.
# ரங்கராஜ் பாண்டே

**ரங்கராஜ் பாண்டே** , இந்தியாவிலுள்ள ஓர் ஊடகவியலாளர், நடிகர் ஆவார். தினமலர், தந்தி தொலைக்காட்சி போன்ற ஊடகங்களில் பணிபுரிந்தவர். தற்பொழுது சாணக்கியா எனும் யூடியூப் வலைத்தள செய்தி அலைவரிசையினை நடத்திவருகின்றார்.
# ரங்கராஜ் பாண்டே

## இளமை & கல்வி

பாண்டே தமிழ்நாட்டில் விருதுநகர் மாவட்டத்தில் உள்ள திருவில்லிபுத்தூரில் வட இந்திய வம்சாவளியைச் சேர்ந்த பிராமண குடும்பத்தில் பிறந்தார். தந்தையின் பெயர் ரகுநாதாச்சாரியர்.. இவரது பெற்றோர் பீகார் மாநிலம் பக்சர் மாவட்டத்தைச் சேர்ந்தவர்கள். இவர் திருவில்லிபுத்தூரில் உள்ள தமிழ்வழி அரசுப் பள்ளியில் பள்ளிப்படிப்பை முடித்தார். மதுரை காமராஜர் பல்கலைக்கழகத்தில் தமிழ் இலக்கியத்தில் முதுகலைப் பட்டம் பெற்றார். பின்னர் பாண்டே தனது குடும்பத்துடன் சென்னையில் குடியேறினார். 1999ல் கல்லூரி படிப்பை முடித்த பிறகு தினமலர் நாளிதழில் வேலைக்கு சேர்ந்தார்.
# ரங்கராஜ் பாண்டே

## தொலைக்காட்சித் துறையில்

தந்தித் தொலைக்காட்சியில் பணியாற்றிய பாண்டே, பல்துறை குறித்து, பல்துறை அறிஞர்களுடன் விவாதம் செய்யும் *ஆயுத எழுத்து* எனும் சிறப்பு நிகழ்ச்சியும், பல்துறை ஆளுமைகளை நேர்காணல் கண்டு அவர்களின் செயல்பாடுகளில் உள்ள உண்மைத் தன்மைகள் குறித்து, பார்வையாளர்களுக்கு வெளிப்படுத்தும் *கேள்விக்கென்ன பதில்* எனும் நிகழ்ச்சியும், மக்கள் முன்னிலையில் இரு அணிகளுடன் விவாதிக்கும் *மக்கள் மன்றம்* நிகழ்ச்சியும் இவரின் குறிப்பிடத்தக்க பணியாகும். இவர் டிவி நிகழ்ச்சியோடு மட்டுமல்லாமல் கல்வி நிலையங்கள் மற்றும் பொது மேடைகளில் பேச்சாளராகவும் கலந்து கொள்கிறார்.
2012 முதல் 2018 டிசம்பர் வரை தந்தி தொலைக்காட்சியில் தலைமை செய்தி ஆசிரியராகப் பணிபுரிந்தார். தற்போது சாணக்யா என்ற யூடியூப் சேனலை நடத்தி வருகிறார்.
# ரங்கராஜ் பாண்டே

## திரைப்படம்

- 2019 ஆம் ஆண்டில் அஜித்குமாருடன் நேர்கொண்ட பார்வை திரைப்படத்தில் முதன்முதலாக நடித்தார்.
- 2020ல் க/பெ ரணசிங்கம் என்ற படத்தில் தமிழ்குமரன் எனும் கதாபாத்திரம்.
# ரங்கராஜ் பாண்டே

## சாணக்யா

இவர் தற்போது யூடியூப்பில் *சாணக்யா* என்ற தனிப்பட்ட வலைப்பதிவு சேனலை நடத்துகிறார்.
# ரங்கராஜ் பாண்டே

## விருதுகள்

| ஆண்டு | விருது | விருதளித்தோர் |  |
| --- | --- | --- | --- |
| 2018 | சிறந்த தொகுப்பாளருக்கான விருது | கலாட்டா நட்சத்திர விருதுகள் | } |
# கே. சந்துரு

**கே. சந்துரு** (*K. Chandru*) **கிருஷ்ணசாமி. சந்திரசேகரன்** ஒய்வு பெற்ற சென்னை உயர்நீதிமன்ற நீதிபதி ஆவார். ஆறாண்டுகளுக்கு மேல் நீதிபதியாக இருந்த காலத்தில் 90000 வழக்குகளை உசாவி தீர்ப்பு வழங்கியவர். சமூகச் சிந்தனையும் அக்கறையும் கொண்டு இயங்குபவர்.
# கே. சந்துரு

## இளமை காலம்

- கே.சந்துரு என்கிற *கிருஷ்ணசாமி சந்திரசேகரன்* இவர் திருச்சியில் உள்ள ஸ்ரீரங்கத்தில் **கிருஷ்ணசாமி–சரஸ்வதி** இணையருக்கு மகனாகப் பிறந்தார். இவருக்கு "சுந்தரேசன்" என்ற ஒரு தம்பியும் *பாரதி* என்கிற மனைவியும் உள்ளனர்.
- இவர் தந்தை கிருஷ்ணசாமி தாயார் சரஸ்வதி அவர்களுக்கு வெகுநாட்களாக பிள்ளைவரம் இல்லாமல் திருச்சி மலைக் கோட்டை இறைவன் தாயுமானவர் சுவாமி அருளால் பிறந்ததால் இவருக்கு *தாயுமானவர் சுவாமி*யின் திருவடி பெயரான **சந்திரசேகரன்** என்ற பெயரை அவரது பெற்றோர்கள் சூட்டினர்.
- சந்துருவின் 5 ஆவது வயதில் தந்தை கிருஷ்ணசாமி உயிரிழந்தார். தந்தை பிரிவை தாங்க இயலாத நேரத்தில் தனது 15ஆவது வயதில் தாயார் சரஸ்வதியும் இறந்து போனார்.
- பிறகு தனது சிறுவயதிலே பெற்றோரை இழந்த சந்துரு தனது அன்பு தம்பி சுந்தரேசனும் வளரும் வயதில் இறந்தார்.
- பின்பு சந்துரு தம் கல்வியைச் சென்னையில் உள்ள பள்ளியிலும் கல்லூரியிலும் பயின்றார் 25-12 1968 அன்று வெண்மணி என்னும் சிற்றூரில் நடந்த 44 தாழ்த்தப்பட்ட மக்களைத் தீயிட்டுக் கொளுத்திய நிகழ்ச்சியைக் கண்டித்து விவசாயத் தொழிலாளர்களின் ஊர்வலத்தை முன்னின்று நடத்தினார்.
- இந்திய மாணவர் சங்கத்தின் தலைவராக இருந்தார் அப்போது சென்னையில் தாழ்த்தப்பட்ட மாணவர்களுக்கான விடுதிகளில் ஏற்பட்ட பிரச்சினைகள் தொடர்பான போராட்டங்களில் கலந்து கொண்டார்.
# கே. சந்துரு

## சட்டத் தொழில்

சட்டக் கல்வியைப் படித்து 1976 இல் வழக்கறிஞர் தொழிலைத் தொடங்கினார். 1997 இல் சீனியர் வழக்கறிஞர் ஆனார்.பல பொது நல வழக்குகள் மனித உரிமை வழக்குகள் பெண்கள் உரிமை வழக்குகள் ஆகியவற்றில் வாதாடினார். 31-07-2006 இல் உயர் நீதி மன்ற நிதிபதி ஆனார். நீதிமன்றங்களில் மை லார்டு என்று விளிப்பதைத் தவிர்க்க வேண்டும் என்று சொன்னார். 8-3-2014 இல் ஒய்வு பெற்றார்.
# கே. சந்துரு

## முக்கியத் தீர்ப்புகள்

- கோவில்களில் பெண்கள் பூசை செய்யும் குருக்கள் ஆகலாம்.
- சாதி பாகுபாடு இல்லாமல்எல்லாருக்கும் ஒரே சுடுகாடு வேண்டும்
- சத்துணவுக் கூடங்களின் பணிகளில் சாதி வாரி ஒதுக்கீடு தேவை.
- கோவில்களில் தாழ்த்தப்பட்டோருக்கு வழிபாட்டு உரிமை உண்டு.
- மாட்டிறைச்சிக் கடைகள் நடத்த தடை இருந்ததை நீக்கிய தீர்ப்பு.
- சிறுமிகள் மீது இழைக்கப்படும் பாலியல் கொடுமைகளைக் களைய அரசுக்கு உத்தரவு இட்ட தீர்ப்பு
- சாதி மறுப்புத் திருமணம் மதக்கலப்புத் திருமணம் ஆகியவற்றுக்கு ஏற்படும் தடைகளுக்கு எதிரான தீர்ப்பு.
- பஞ்சமி நிலங்களை ஆதிக்க சக்திகளிலிருந்து மீட்டுத் தாழ்த்தப்பட்ட உழவர்களுக்கு மீண்டும் வழங்க ஆணை இட்ட தீர்ப்பு.
# கே. சந்துரு

## எழுதிய நூல்கள்

- Living Legend and Labour Jurisprudence
- அம்பேத்கர் ஒளியில் எனது தீர்ப்புகள்
# கே. சந்துரு

## உசாத்துணைகள்

- http://www.thehindu.com/todays-paper/tp-national/tp-tamilnadu/commemorating-a-living-legend/article6116461.ece
- http://www.mkgandhi.org/newannou/justice_chandru.html
# உலக நுரையீரல் அழற்சி நாள்

**உலக நுரையீரல் அழற்சி நாள்** (*World Pneumonia Day*) என்பது நுரையீரல் அழற்சி நோய் பற்றிய விழிப்புணர்வை அனைவருக்கும் உணர்த்தும் நோக்கில் ஆண்டு தோறும் நவம்பர் 12 ஆம் நாள் கடைப்பிடிக்கப்பட்டு வரும் ஒரு சிறப்பு நாள் ஆகும். சிறுவர்களின் நலனைப் பிரதிநிதித்துவப் படுத்தும் நூற்றுக்கும் அதிகமான உலகளாவிய அமைப்புகள் இணைந்து 2009 ஆம் ஆண்டு நவம்பர் 2 இல் முதலாவது உலக நுரையீரல் அழற்சி நாளை கொண்டாடின. 2010 முதல் இது நவம்பர் 12 ஆம் நாளில் கொண்டாடப்பட்டு வருகிறது.  
உலகளாவிய அளவில் நியூமோனியா நோய் தாக்கத்தால் ஆண்டுக்கு சராசரியாக 1.6 மில்லியன் பேர் இறக்கின்றனர். 5 வயதிற்கும் குறைந்த 155 மில்லியன் குழந்தைகள் பாதிப்படைகின்றனர். இது எயிட்சு, மலேரியா, எலும்புருக்கி நோய் போன்றவற்றினால் இறப்பு ஏற்படுவதை விட அதிகம் என மருத்துவ சங்க குறிப்பு தெரிவிக்கின்றது.  
நியூமோனியா, நுரையீரல், தொற்று மூளை சவ்வு பாதிப்பு, ரத்தத்தில் நோய் கிருமிகள் கலப்பு, காதில் நோய் பாதிப்பு, சைனஸைடிஸ் போன்ற வகை கொண்டது. பச்சிளம் குழந்தை, குறைமாதத்தில் பிறந்த குழந்தைகளுக்கு இருக்கும் வளர்ச்சியடையாத நுரையீரல், குறுகிய மூச்சுக்குழல், ஊட்டச்சத்து பற்றாக்குறை, வளர்ச்சியடையாத நோய் எதிர்ப்பு மண்டலம் போன்ற காரணங்களால், இத்தகைய தொற்றுநோய் ஏற்படுவதாக மருத்துவச் செய்தி கூறுகின்றது.
# குதாபந்துபூர் மண்டலம்

குதாபந்துபூர் மண்டலம், பீகாரின் பேகூசராய் மாவட்டத்தின் உட்பிரிவாகும்.
# குதாபந்துபூர் மண்டலம்

## ஆட்சி

இது பீகாரின் சட்டமன்றத்திற்கு சேரியா பரியார்பூர் சட்டமன்றத் தொகுதியிலும், இந்திய பாராளுமன்றத்திற்கு பேகூசராய் மக்களவைத் தொகுதியிலும் உட்படுத்தப்பட்டுள்ளது.
# குதாபந்துபூர் மண்டலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- ஊராட்சி - ஊராட்சி ஒன்றியம்  
- பரா - பரா
- மில்கீ - பரா
- மிர்சாபூர் - பரா
- தேத்ராஹீ - பரா
- பரியார்பூர் - பரியார்பூர் கிழக்கு
- பரியார்பூர் - பரியார்பூர் மேற்கு
- பேகம்பூர் - தவுலத்பூர்
- தவுலத்பூர் - தவுலத்பூர்
- மில்கீ - தவுலத்பூர்
- ஜத்தூ சக் - ஃபபோட்
- மால்பூர் - ஃபபோட்
- மதிஹானீ - ஃபபோட்
- ஃபபோட் - ஃபபோட்
- ஃபத்தேபூர் - குதாபந்துபூர்
- குதாபந்துபூர் - குதாபந்துபூர்
- குர்சாஹா - குதாபந்துபூர்
- மோகன்பூர் - குதாபந்துபூர்
- பேதவுலியா - மேகவுல்
- மேகவுல் - மேகவுல்
- நாராயண்பூர் - சாகீ
- நருல்லாபூர் - சாகீ
- சாகீ - சாகீ
# குமாரபுரம் சித்திர வேலாயுத சுவாமி கோவில்

**குமாரபுரம் சித்திரவேலாயுத சுவாமி ஆலயம்** இலங்கையின் வடக்கே முல்லைத்தீவு மாவட்டம் முள்ளியவளையில் குமாரபுரம் என்ற சிற்றூரில் அமைந்துள்ள ஒரு முருகன் கோவில் ஆகும்.